biswa921/orwiki-latest-pages-articles-raw huggingface dataset:
ମାୟୋଟୋନିକ ଡିସଟ୍ରୋଫି

ମାୟୋଟୋନିକ ଡିସଟ୍ରୋଫି (ଇଂରାଜୀ ଭାଷାରେ myotonic dystrophy) ଏକ ଦୀର୍ଘସ୍ଥାୟୀ ବା କ୍ରନିକ (long term) ଜେନେଟିକ ବେମାରୀ ଯାହା ମାଂସପେଶୀ କାମକୁ ପ୍ରଭାବିତ କରେ । ରୋଗୀର ମାଂସପେଶୀ କ୍ଷୟ (muscle loss) ହୋଇ ଦୁର୍ବଳ ହୋଇଯାଏ ।   ପେଶୀ ଗୁଡ଼ିକ ଅନେକ ସମୟରେ ସଙ୍କୁଚିତ ହୁଅନ୍ତି କିନ୍ତୁ ଢ଼ିଲା ହୁଅନ୍ତି ନାହିଁ ।  ପରଳ, ବୌଦ୍ଧିକ ଅକ୍ଷମତା ଓ ହୃତ୍‌ପିଣ୍ଡରେ ଆରିଦମିଆ ସମସ୍ୟା ଆଦି ଲକ୍ଷଣ ଦେଖାଯାଏ । ପୁରୁଷମାନଙ୍କର ଶିଘ୍ର କେଶହାନୀ ହୋଇ ଚନ୍ଦା ହୋଇଯାଆନ୍ତି ଓ ପିଲା ସୃଷ୍ଟି ଅକ୍ଷମତା ସୃଷ୍ଟି ହୁଏ । 

 
ମାୟୋଟୋନିକ ଡିସଟ୍ରୋଫି ଏକ ଅଟୋସୋମାଲ ଡୋମିନାଣ୍ଟ (autosomal-dominant) ବେମାରୀ ଯାହା ସ୍ୱାଭାବିକ ଭାବରେ ପିତାମାତାଙ୍କଠାରୁ ବଂଶାନୁକ୍ରମେ ଆସିଥାଏ ।  ଏହି ରୋଗ ଦୁଇ ଶ୍ରେଣୀରେ ବିଭକ୍ତ କରାଯାଏ; ଟାଇପ ୧ (ଡିଏମ୧) ଯେଉଁଥିରେ ଡିଏମ‌ପିକେ ଜିନ ମ୍ୟୁଟେସନ ହୁଏ ଓ ଟାଇପ ୨ ଯେଉଁଥିରେ ସିଏନବିପି ଜିନ ମ୍ୟୁଟେସନ ହୋଇଥାଏ । ପ୍ରତି ପିଢ଼ୀରେ ଏହି ରୋଗ ଖରାପ ଦିଗକୁ ଗତି କରେ ।  ଗୋଟିଏ ପ୍ରକାର ଡିଏମ୧ ଥିବା ବେମାରୀ ଜନ୍ମ ସମୟରେ ଦେଖାଯାଏ । ଡିଏମ୨ ସାଧାରଣତଃ ସାମାନ୍ୟ ଧରଣର ହୁଏ । ଏହି ରୋଗ ମସ୍କୁଲାର ଡିସଟ୍ରୋଫି ଦଳର ରୋଗ । ଜେନେଟିକ ଟେଷ୍ଟିଙ୍ଗ (genetic testing) କରି ରୋଗ ନିର୍ଣ୍ଣୟ କରାଯାଏ ।

ମାୟୋଟୋନିକ ଡିସଟ୍ରୋଫି ଅଦ୍ୟାବଧି ଆରୋଗ୍ୟସାଧ୍ୟ ନୁହେଁ । ଏ ରୋଗ ଚିକିତ୍ସାରେ ହୁଇଲଚେୟାର, ପେସମେକର (pacemakers) ଓ ନନ୍ ଇନଭେସିଭ ପଜିଟିଭ ପ୍ରେସର ଭେଣ୍ଟିଲେସନ (non invasive positive pressure ventilation) ଭଳି ଚିକିତ୍ସା ଆବଶ୍ୟକତା ଅନୁସାରେ କରାଯାଏ । ବେଳେବେଳେ ମେକ୍ସେଲେଟିନ (mexiletine) ବା କାର୍ବାମାଜେପିନ ଔଷଧ ଉପକାରରେ ଆସେ ।  ଯନ୍ତ୍ରଣା ହେଲେ ଟ୍ରାଇସାଇକ୍ଲିକ ଆଣ୍ଟିଡିପ୍ରେସାଣ୍ଟ (tricyclic antidepressants) ଓ ନନସ୍ଟିରଏଡାଲ ଆଣ୍ଟି ଇନଫ୍ଲାମେଟରି ଡ୍ରଗ (nonsteroidal anti inflammatory drugs) ଦେଇ ଚିକିତ୍ସା କରାଯାଏ । 

ପୃଥିବୀର ପ୍ରତି ୮,୦୦୦ ଲୋକରେ ଜଣକୁ ମାୟୋଟୋନିକ ଡିସଟ୍ରୋଫି ରୋଗ ଆକ୍ରମଣ କରେ । ଯେ କୌଣସି ବୟସରେ ଏହି ରୋଗ ହେବା ସମ୍ଭାବନା ଥିଲେ ମଧ୍ୟ ୨୦ରୁ ୪୦ ବର୍ଷ ବୟସ ମଧ୍ୟରେ ସାଧାରଣତଃ ହୁଏ ।  ଯୁବାବସ୍ଥାରେ ଆରମ୍ଭ ହେଉଥିବା ମସକୁଲାର ଡିସଟ୍ରୋଫି ରୋଗମାନଙ୍କ ମଧ୍ୟରୁ ଏହା ସର୍ବାଧିକ ସାଧାରଣ ରୋଗ । ଏ ରୋଗର ବର୍ଣ୍ଣନା ପ୍ରଥମେ ସନ ୧୯୦୯ରେ କରାଯାଇଥିଲା ଓ 'ଟାଇପ ୧ କାରଣ' ବିଷୟ ସନ ୧୯୯୨ରେ ନିର୍ଣ୍ଣୟ କରାଯାଇଥିଲା । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ସର୍ଟ ବାୱେଲ ସିଣ୍ଡ୍ରୋମ

ସର୍ଟ ବାୱେଲ ସିଣ୍ଡ୍ରୋମ (ଇଂରାଜୀ ଭାଷାରେ Short bowel syndrome ବା SBS ବା short gut) ଏକ ବେମାରୀ ଯେଉଁଥିରେ କାର୍ଯ୍ୟକ୍ଷମ କ୍ଷୁଦ୍ରାନ୍ତ୍ରର ଅଭାବ ଯୋଗୁ କୁପରିଶୋଷଣ/ମାଲ‌ଆବସର୍ପସନ (malabsorption) ହୁଏ । ଏହାର ମୂଖ୍ୟ ଲକ୍ଷଣ ତରଳ ଝାଡ଼ା ହେବା ଫଳରେ ନିର୍ଜଳନ (dehydration), ଅପ‌ପୁଷ୍ଟି (malnutrition) ଓ ଓଜନ ହାନୀ (weight loss) ହୁଏ । ଅନ୍ୟ ଲକ୍ଷଣ ମଧ୍ୟରେ ପେଟ ଭର୍ତ୍ତି ଥିବା ଲାଗେ, ଛାତି ଜ୍ୱାଳା (‌heartburn), ଥକ୍କା ଅନୁଭବ, ଲାକ୍ଟୋଜ ଇନଟୋଲେରାନ୍ସ (lactose intolerance) ଓ ଦୁର୍ଗନ୍ଧ‌ଯୁକ୍ତ ମଳ ଇତ୍ୟାଦି ଦେଖାଯାଏ ।  ରୋଗ ଜଟିଳ ହେଲେ ଆନିମିଆ ଓ ବୃକ୍‌କ ପଥର ରୋଗ ହୋଇପାରେ ।    

ଅଧିକାଂଶ କ୍ଷେତ୍ରରେ କୌଣସି କାରଣ ବଶତଃ ଗୋଟିଏ ବଡ଼ ଖଣ୍ଡ କ୍ଷୁଦ୍ରାନ୍ତ୍ର ଅପରେଶନ କରି କାଢ଼ିଦିଆଗଲା ଏହି ରୋଗ ହୁଏ ।  ବୟଃପ୍ରାପ୍ତ ଲୋକଙ୍କର କ୍ରନ୍ ରୋଗ ଓ ବଡ଼ପିଲାଙ୍କର ନେକ୍ରୋଟାଇଜିଙ୍ଗ ଏଣ୍ଟେରୋକୋଲାଇଟିସ (necrotising enterocolitis) ହେଲେ ଏହି ଅପରେଶନ ଦରକାର ହୁଏ ।  ଜନ୍ମରୁ ଛୋଟ ଅନ୍ତନଳୀ ଥିଲେ ବା ଆଘାତପ୍ରାପ୍ତ ହେଲେ ମଧ୍ୟ ଏହି ପରିସ୍ଥିତି ଉପୁଜେ ।  ସାଧାରଣତଃ ୨ମିଟରରୁ (୬.୬ ଫୁଟ) କମ ଅନ୍ତନଳୀ ଥିଲେ ଏହି ବେମାରୀ ହୁଏ । 

 
ନିର୍ଦ୍ଦିଷ୍ଟ ଖାଦ୍ୟ, ଔଷଧ ଓ ଅପରେଶନ କରି ଏହି ରୋଗର ଚିକିତ୍ସା କରାଯାଏ ।   ଓଆରଏସ, ଭିଟାମିନ, ଅଳ୍ପ ଖାଦ୍ୟ ଅଧିକ ଥର ଖାଇବା ଓ ଅଧିକ ଚର୍ବିଯୁକ୍ତ ଖାଦ୍ୟ ଏଡ଼େଇ ଏହାର ସମସ୍ୟା ସମାଧାନ କରାଯାଏ । ବେଳେବେଳେ ଶିରାଭ୍ୟନ୍ତର ଲାଇନରେ ପୋଷକ ଦିଆଯାଏ ଯାହାକୁ ପାରେଣ୍ଟେରାଲ ନ୍ୟୁଟ୍ରିସନ (parenteral nutrition) କୁହାଯାଏ ।  ଆଣ୍ଟିବାୟୋଟିକ, ଆଣ୍ଟାସିଡ, ଲୋପେରାମାଇଡ, ଟେଡୁଗ୍ଲୁଟାଇଡ (teduglutide) ଓ ଗ୍ରୋଥ ହରମୋନ (growth hormone) ଇତ୍ୟାଦି ଔଷଧ ଦିଆଯାଏ । ଅନ୍ତନଳୀ ପ୍ରତିରୋପଣ ସ‌ହ ଅନ୍ୟ କେତେକ ଅପରେଶନ କେତେକ ଲୋକଙ୍କୁ ସାହାଯ୍ୟ କରେ । 

ପ୍ରତିବର୍ଷ ପ୍ରାୟ ୩ ନିୟୁତ ଲୋକଙ୍କର ସର୍ଟ ବାୱେଲ ସିଣ୍ଡ୍ରୋମ ରୋଗ ହୁଏ ।  କେବଳ ଯୁକ୍ତରାଷ୍ଟ୍ର ଆମେରିକାରେ ୧୫,୦୦୦ରୋଗୀ ଥିବା ହିସାବରୁ ଜଣାଯାଏ ।  ୟୁରୋପିଆନ ମେଡିସିନ ଏଜେନ୍ସି (European Medicines Agency) ଏହି ରୋଗକୁ ବିରଳ ରୋଗ (rare disease) ଶ୍ରେଣୀଭୁକ୍ତ କରିଛନ୍ତି । ଅନ୍ତନଳୀର ପରିମାଣ ଓ ଏହାର ବୃହଦନ୍ତ୍ର ସ‌ହ ସଂଯୋଗ ଉପରେ ଚିକିତ୍ସା ଫଳାଫଳ ନିର୍ଭର କରେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଅମରେଶ ବିଶ୍ୱାଳ

ଅମରେଶ ବିଶ୍ୱାଳ (ଜନ୍ମ : ୧୩ ଜୁନ ୧୯୭୨) ଜଣେ ଓଡ଼ିଆ ସାହିତ୍ୟିକ ଓ ସାମ୍ବାଦିକ ।http://www.thehindu.com/todays-paper/tp-national/tp-otherstates/amaresh-biswal-selected-for-timepass-booker-award/article3971212.ece ସେ ଗଳ୍ପ, ପ୍ରବନ୍ଧ ଓ ଉପନ୍ୟାସ ଆଦି ଓଡ଼ିଆ ସାହିତ୍ୟର ବିଭିନ୍ନ ବିଭାଗରେ ରଚନା କରିଛନ୍ତି । ସେ ଓଡ଼ିଶା ଟେଲିଭିଜନରେ ଆଉଟପୁଟ ଏଡିଟର ଭାବରେ କାର୍ଯ୍ୟରତ । ସେ ଯାଜପୁର ଜିଲ୍ଲାର ଯାଜପୁର ରୋଡ଼ ସନ୍ନିକଟ ରାଛିପୁର ଗ୍ରାମରେ ସେ ୧୯୭୨ ମସିହାରେ ଜନ୍ମଗ୍ରହଣ କରିଥିଲେ ।

 ରଚନାବଳୀ 
 ଅବକ୍ଷୟମୁଖୀ ଜାତୀୟ ଚରିତ୍ର (ପ୍ରବନ୍ଧ, ୨୦୦୧)
 ବୟସ୍କ ଲୋକର ସମୟ (ଗଳ୍ପ, ୨୦୦୮)
 ସ୍ପେଶାଲ ରିପୋର୍ଟ (ଗଳ୍ପ, ୨୦୧୨)
 ତୁମରି ପରି ଝିଅଟିଏ (କିଶୋର ଜୀବନୀ, ୨୦୧୩)
 ମଧ୍ୟବିତ୍ତ (ଉପନ୍ୟାସ, ୨୦୧୪)
 ସଁବାଳୁଆର ସ୍ୱପ୍ନ (ଗଳ୍ପ, ୨୦୧୪)
 ସା-ରେ-ଗା-ମା-ପା (ମିଳିତ ଗଳ୍ପ ସଂକଳନ)
 ଚାଇନାର ଚରିତ୍ର (ଭ୍ରମଣ ଉପନ୍ୟାସ)
 ପ୍ରଣତିର ପ୍ରେମିକମାନେ
 ପାପ
 ପ୍ରେମିକାର ସାନ ଭଉଣୀ
 ଶେଷ ଦୃଷ୍ୟ
 ଛୋଟ ଛୋଟ ଜୀବନ

 ପୁରସ୍କାର ଓ ସମ୍ମାନ 
 ମନ୍ଥନ ଯୁବ ପ୍ରତିଭା ପୁରସ୍କାର, ୨୦୦୦
 ରାଜଧାନୀ ପୁସ୍ତକ ମେଳା ପୁରସ୍କାର, ୨୦୦୧ (ପ୍ରବନ୍ଧ)
 ରାଜଧାନୀ ପୁସ୍ତକ ମେଳା ପୁରସ୍କାର ୨୦୧୦ (ଗଳ୍ପ)
 ବିରୂପା ସାହିତ୍ୟ ସଂସଦ ପୁରସ୍କାର ୨୦୧୦
 ଲେଖାଲେଖି ଯୁବ ଗାଳ୍ପିକ ପୁରସ୍କାର ୨୦୧୦
 ଟାଇମ୍ ପାସ୍ ବୁକର ପୁରସ୍କାର ୨୦୧୨http://www.odisha360.com/2012/10/06/amaresh-biswal-to-receive-time-pass-booker-award-2012/
 ଚିନ୍ତାମଣି ବେହେରା ଗଳ୍ପ ସମ୍ମାନ ୨୦୧୩
 ଶିହରଣ କଥା ସମ୍ମାନ ୨୦୧୩
 କବିଶେଖର ଚିନ୍ତାମଣି ସ୍ମାରକୀ ସମ୍ମାନ ୨୦୧୩
 ପଶ୍ଚିମା ଉପନ୍ୟାସ ପୁରସ୍କାର ୨୦୧୫
 ଜଗଦୀଶ ଯୁବ ସମ୍ମାନ ୨୦୧୫,
 କଥାକଳିକା ଯୁବ ପୁରସ୍କାର ୨୦୧୬ 
 ଭୁବନେଶ୍ୱର ପୁସ୍ତକ ମେଳା ସାହିତ୍ୟ ପୁରସ୍କାର - ୨୦୧୭ (ମଧ୍ୟବିତ୍ତ ଉପନ୍ୟାସ ପାଇଁ)
 କହ୍ନେଇ କଥା ପୁରସ୍କାର - ୨୦୧୯ (କହ୍ନେଇ କଥା ସଂସଦଦ୍ୱାରା ପ୍ରଦତ୍ତ)

 ଆଧାର 

ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲେଖକ
ଆଲକୋହୋଲ ଉଇଥଡ୍ରୟାଲ ସିଣ୍ଡ୍ରୋମ

ଆଲକୋହୋଲ ଉଇଥଡ୍ରୟାଲ ସିଣ୍ଡ୍ରୋମ ବା ମଦ୍ୟ ପ୍ରତ୍ୟାହାର ସିଣ୍ଡ୍ରୋମ (ଇଂରାଜୀ ଭାଷାରେ Alcohol withdrawal syndrome) ଏକ ଲକ୍ଷଣ ଦଳ ଯାହା ଅନେକ କାଳ ଧରି ଆଲକୋହୋଲ ବା ମଦ୍ୟପାନ ପରେ କମେଇ ଦେଲେ ଦେଖାଯାଇପାରେ । ଏହାର ସ୍ୱାଭାବିକ ଲକ୍ଷଣ ସମୂହ: ଉତ୍କଣ୍ଠା (anxiety), କମ୍ପନ (shakiness), ଝାଳ ବୋହିବା, ବାନ୍ତି, ଟାକିକାର୍ଡ଼ିଆ (fast heart rate|) ଓ ସାମାନ୍ୟ ଜ୍ୱର ।  ବାତ (seizures), ଦୃଷ୍ଟିଭ୍ରମ/ହାଲୁସିନେସନ (seeing or hearing things that others do not) ଓ ଡେଲିରିଅମ ଟ୍ରେମେନ୍ସ (delirium tremens)/DTs) ଇତ୍ୟାଦି ସାଂଘାତିକ ଲକ୍ଷଣ ମଧ୍ୟ ଦେଖାଯାଇପାରେ । ଶେଷଥର ପାନ କରିବାର ପ୍ରାୟ ୬ ଘଣ୍ଟା ପରେ ଏହି ଲକ୍ଷଣମାନ ଆରମ୍ଭ ହୋଇ ୨୪ରୁ ୭୨ ପର୍ଯ୍ୟନ୍ତ ଅତି ଖରାପ ଦିଗକୁ ଗତି କରେ ଓ ୭ ଦିନ ମଧ୍ୟରେ ଉପଶମ ହୋଇଯାଏ ।

ମଦ୍ୟ ନିର୍ଭରଶୀଳ (dependent) ଲୋକଙ୍କର ଆଲକୋହୋଲ ଉଇଥଡ୍ରୟାଲ ସିଣ୍ଡ୍ରୋମ ହୁଏ । ଯୋଜନା ବା ଅଣ‌ଯୋଜନା ଅନୁସାରେ ମଦ୍ୟପାନ କମିଗଲେ ଏହି ଅବସ୍ଥା ଉପୁଜେ ।  ମସ୍ତିଷ୍କରେ ଥିବା ଗାବା ରିସେପ୍ଟରମାନଙ୍କର (GABA receptors) ପ୍ରତିକ୍ରିୟ କମିଯିବା ଯୋଗୁ ଏହା ହୁଏ । ସିଆଇଡବ୍ଲ୍ୟୁଏ-ଏଆର (Clinical Institute Withdrawal Assessment of Alcohol Scale/CIWA-Ar) ସାହାଯ୍ୟରେ ପ୍ରତ୍ୟାହାର ପ୍ରକ୍ରିୟାକୁ ଅନୁଗମନ କରାଯାଏ । 

କ୍ଲୋରଡାଏଜେପୋକସାଇଡ (chlordiazepoxide) ବା ଡାଏଜେପାମ (diazepam) ଭଳି ବେଞ୍ଜୋଡାଏଜେପିନ (benzodiazepines) ଔଷଧ ସାହାଯ୍ୟରେ ଚିକିତ୍ସା କରାଯାଏ ।  ରୋଗୀର ଲକ୍ଷଣ ଅନୁପାତରେ ଔଷଧ ଦିଆଯାଏ ।  ରୁଟିନ ଭାବରେ ଥିଆମିନ Thiamine ଦିଆଯାଏ ।  ବିଦ୍ୟୁତ୍ ବିଶ୍ଳେଷ୍ୟ ସମସ୍ୟା (Electrolyte problems) ଓ ଅଳ୍ପ ରକ୍ତ ସୁଗର ମାତ୍ରା (low blood sugar) ଥିଲେ ସେମାନଙ୍କର ଚିକିତ୍ସା କରାଯାଏ ।  ଯଥା ଶୀଘ୍ର ଚିକିତ୍ସା ଆରମ୍ଭ କଲେ ଫଳ ଉନ୍ନତ ହୁଏ । 

ପଶ୍ଚିମ ପୃଥିବୀରେ ପ୍ରାୟ ୧୫% ଲୋକ ମଦ୍ୟାତ୍ୟୟର ଶିକାର ଜୀବନର ଯେ କୌଣସି ସମୟରେ ହୁଅନ୍ତି ।  ମଦ୍ୟ ପ୍ରତ୍ୟାହାର ପରେ ପ୍ରାୟ ଅଧା ଲୋକଙ୍କର ପ୍ରତ୍ୟାହାର ଲକ୍ଷଣ ଦେଖାଯାଏ ଓ ୪% ଲୋକଙ୍କର ସାଂଘାତିକ ଲକ୍ଷଣ ପ୍ରକାଶ ପାଏ ।  ସାଂଘାତିକ ଲକ୍ଷଣରେ ଥିବା ଲୋକଙ୍କ ମଧ୍ୟରୁ ୧୫% ମୃତ୍ୟୁ ବରଣ କରନ୍ତି ।  ଅନ୍ୟୁନ ଖ୍ରୀ:ପୂ: ୪୦୦ ଶତାବ୍ଦୀରେ ହିପୋକ୍ରେଟ (Hippocrate) ଏହି ପ୍ରତ୍ୟାହାର ଲକ୍ଷଣ ଲିପିବଦ୍ଧ କରିଥିଲେ । ସନ ୧୮୦୦ ପର୍ଯ୍ୟନ୍ତ ଏହା ଏକ ବ୍ୟାପକ ସମସ୍ୟା ବୋଲି ବିଶ୍ୱାସ କରାଯାଉନଥିଲା । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ସୁଦର୍ଶନ ସାହୁ (ଛେନାପୋଡ଼ ଜନକ)

ସୁଦର୍ଶନ ସାହୁ (ଜନ୍ମ : ୧୧ ଅପ୍ରେଲ ୧୯୩୧) ଛେନାପୋଡ଼ର ଜନକ ଅଟନ୍ତି । ଷାଠିଏ ଦଶକରେ ଛେନାରୁ ତିଆରି ମିଠା ଦ୍ରବ୍ୟ ଛେନାପୋଡ଼ ଉଦ୍ଭାବନ କରିଥିଲେ ।http://www.telegraphindia.com/1161124/jsp/odisha/story_120927.jsp ୨୦୨୨ ମସିହାରୁ ତାଙ୍କ ଜନ୍ମଦିବସକୁ ଛେନାପୋଡ଼ ଦିବସ ଭାବରେ ପାଳନ କରାଯାଉଛି ।

ସଂକ୍ଷିପ୍ତ ଜୀବନୀ
ପ୍ରାରମ୍ଭିକ ଜୀବନ
ସୁଦର୍ଶନ ସାହୁ ନୟାଗଡ଼ ଜିଲ୍ଲା ଦଶପଲ୍ଲା ସାତପାଟଣା ଗାଁରେ ବିଦ୍ୟାଧର ସାହୁ ଓ ମାତା ଜେମାମଣି ସାହୁଙ୍କ ଦ୍ୱିତୀୟ ସନ୍ତାନ ଭାବରେ ୧୯୩୧ ମସିହା ଅପ୍ରେଲ ୧୧ ତାରିଖରେ ଜନ୍ମଗ୍ରହଣ କରିଥିଲେ । ସେମାନେ ଜାତିରେ ଗୁଡ଼ିଆ ଥିଲେ । ବାଲ୍ୟକାଳରୁ କ୍ଷାର, ମିଠା, କ୍ଷୀର ଓ ଛେନା ବ୍ୟବସାୟ ସହ ଜଡ଼ିତ ଥିଲେ । ଭିନ୍ନ ଏକ ମିଠା ଜାତୀୟ ଖାଦ୍ୟ ଦ୍ରବ୍ୟର ଛେନାପୋଡ଼ ପ୍ରସ୍ତୁତ କରି ଲୋକଲୋଚନକୁ ଆସିଥିଲେ ।

ପଦ ପଦବୀ
୨୦ ବର୍ଷ ଧରି ନୟାଗଡ଼ ଏନଏସିର କାଉନସିଲର ପଦରେ ରହିଥିଲେ । ନୟାଗଡ଼ ବ୍ୟବସାୟୀ ସଂଘର ସଭାପତି ଭାବେ ୩୦ ବର୍ଷ, ନୟାଗଡ଼ ପ୍ରଜାମଣ୍ଡଳ ମହାବିଦ୍ୟାଳୟର ଗଭର୍ଣ୍ଣିଙ୍ଗ ବଡ଼ିର ସଦସ୍ୟ, ନୟାଗଡ଼ ସାର୍ବଜନୀନ ଦୁର୍ଗାପୂଜା କମିଟିର ପ୍ରତିଷ୍ଠାତା ଥିଲେ ।

ଖ୍ୟାତି
ସୁଦର୍ଶନ ସାହୁ ୧୯୪୭ ମସିହାରେ ଦଶପଲ୍ଲାରୁ ନୟାଗଡ଼ ସହରକୁ ବ୍ୟବସାୟ ଉଦ୍ଦେଶ୍ୟରେ ସ୍ଥାନାନ୍ତରିତ ହୋଇଥିଲେ । ନୟାଗଡ଼ କଚେରୀ ବଜାରରେ ଦଶପଲ୍ଲା ହୋଟେଲ ଆରମ୍ଭ କରିଥିଲେ । ଥରେ କିଛି ବଳକା ଛେନାକୁ ନେଇ ତିଆରି କରିଥିଲେ ନୂଆ ପ୍ରକାରର ଏକ ମିଠା ଦ୍ରବ୍ୟ । ସେ ତାକୁ ଛେନାପୋଡ଼ ନାମ ଦେଇଥିଲେ । ବର୍ତ୍ତମାନ ସମୟରେ ଛେନାପୋଡ଼ ଦେଶ ବିଦେଶରେ ସୁପରିଚିତ ।
http://odishasuntimes.com/2016/11/23/inventor-odishas-famed-chhenapoda-passes-away/http://www.bhashaodia.org/2015/02/blog-post.html?m=1ତାଙ୍କଦ୍ୱାରା ଆବିଷ୍କୃତ ଛେନାପୋଡ଼ଖାଇ ଜବାହରଲାଲ ନେହେରୁ ଓ ବିଜୁ ପଟ୍ଟନାୟକ ଆଦି ଉଚ୍ଚପ୍ରଶଂସା କରିଥିଲେ । http://odishatv.in/odisha/body-slider/inventor-of-chhena-poda-passes-away-177838/
ସୁଦର୍ଶନ ସାହୁ ଏକଦା କହିଥିଲେ ଯେ, "ମୁଁ ଏକ ଜଳଖିଆ ଦୋକାନ କରିଥିବାବେଳେ ୧୯୪୭ ମସିହାରେ ଛେନାପୋଡ ପ୍ରଥମେ ତିଆରି କଲି । ଦୋକାନରେ ବଳକା ରହିଯାଉଥିବା ଛେନାକୁ କିପରି ୨/୩ ଦିନ ସାଇତି ରଖାଯାଇପାରିବ ସେହି କଥା ଚିନ୍ତା କରି ଛେନାରେ ଚିନି ଓ ଚାଉଳ ଗୁଣ୍ଡ ମିଶାଇ ଏକ ସ୍ୱତନ୍ତ୍ର ଧରଣର ପିଠା ତିଆରି କରିବାର ଏକ ଉଦ୍ଭଟ ଚିନ୍ତାଧାରା ମନକୁ ଆସିଥିଲା । ଏହା ଭାବି ଛେନା ଚିନି ଓ ଚାଉଳ ଗୁଣ୍ଡର ମିଶ୍ରଣକୁ କଦଳୀ ପତ୍ରରେ ଗୁଡାଇ ଚୁଲି ନିଆଁରେ ପୋଡ଼ି ଦେଲି । କିଛି ଘଣ୍ଟା ପରେ ତାକୁ ବାହାରକୁ ଆଣି ପ୍ରଥମେ ନିଜେ ଚାଖିଲି । ସ୍ୱାଦ ଲାଗିବାରୁ ଅନ୍ୟମାନଙ୍କୁ ଚଖାଇଲି । ସମସ୍ତେ ବାହା ବାହା କଲେ । ମନରେ ଉତ୍ସାହ ବଢିଲା । ଆରମ୍ଭ କରିଦେଲି ଏହି ସ୍ୱତନ୍ତ୍ର ଧରଣର ପିଠାକୁ । ଛେନାକୁ ପୋଡ଼ି ଏହିପିଠା ପ୍ରସ୍ତୁତ ହେଉଥିବାରୁ ଏହାର ନାମ ଦେଲି ଛେନାପୋଡ । ବାସ୍ ! ସେଇଠୁ ଆରମ୍ଭ ହେଲା ଛେନାପୋଡର ବେପାର । ମୋଠାରୁ ଶିଖି ଆହୁରି ଅନେକ ଦୋକାନୀ ମଧ୍ୟ ଏହି ଛେନାପୋଡ ତିଆରି କରି ବିକ୍ରି କଲେ । ବର୍ତ୍ତମାନ ଅନେକ ବ୍ୟବସାୟୀ ଏହାର ପ୍ରସ୍ତୁତିକୁ ନିଜର ଜୀବିକା ଭାବେ ବାଛି ନେଇଛନ୍ତି ।"http://odiapua.com/index.php?readnews=2821&title=%E0%AC%AE%E0%AC%BF%E0%AC%A0%E0%AC%BE%E0%AC%9C%E0%AC%97%E0%AC%A4%E0%AC%B0%20%E0%AC%AE%E0%AC%89%E0%AC%A1%E0%AC%BC%E0%AC%AE%E0%AC%A3%E0%AC%BF:%20%E0%AC%A8%E0%AD%9F%E0%AC%BE%E0%AC%97%E0%AC%A1%E0%AC%BC%20%E0%AC%9B%E0%AD%87%E0%AC%A8%E0%AC%BE%E0%AC%AA%E0%AD%8B%E0%AC%A1%E0%AC%BC

ମୃତ୍ୟୁ
ଶାରୀରିକ ଅସୁସ୍ଥତା କାରଣରୁ ଦୀର୍ଘ ଦିନ ଶଯ୍ୟାଶାୟୀ ହୋଇ ନୟାଗଡ଼ସ୍ଥିତ ବାସଭବନରେ ୨୩ ନଭେମ୍ବର ୨୦୧୬ରେ ଶେଷ ନିଶ୍ୱାସ ତ୍ୟାଗ କରିଥିଲେ । ମୃତ୍ୟୁ ବେଳକୁ ତାଙ୍କୁ ୮୬ ବର୍ଷ ବୟସ ହୋଇଥିଲା ।http://eodisha.org/19167-2/
http://www.bhubaneswarbuzz.com/stories-by-people/rip-sudarshan-sahu-nayagarh-inventor-odisha-showstopper-desert-chenapoda

ଆଧାର

ଶ୍ରେଣୀ:୧୯୩୧ ଜନ୍ମ
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:ନୟାଗଡ଼ ଜିଲ୍ଲାର ଲୋକ
ରଘୁରାମ ରାଜନ

ରଘୁରାମ ଗୋବିନ୍ଦ ରାଜନ  (ଜନ୍ମ- ୩ ଫେବୃଆରୀ ୧୯୬୩)  ହେଉଛନ୍ତି ଭାରତର ଜଣେ ପ୍ରସିଦ୍ଧ ଅର୍ଥନୀତିଜ୍ଞ ଯେ କି ଆରବିଆଇର 23 ତମ ଗଭର୍ଣର ଭାବେ ସେବା କରିଥିଲେ ।
 ପ୍ରାରମ୍ଭିକ ଜୀବନ ଓ ଶିକ୍ଷା 
 ବୃତ୍ତିଗତ ଜୀବନ 
 ବ୍ୟକ୍ତିଗତ ଜୀବନ 
ରଘୁରାମ ରାଜନ ହେଉଛନ୍ତି ଜଣେ ଭାରତୀୟ ନାଗରିକ । ତେବେ ସେ ଯୁକ୍ତରାଷ୍ଟ୍ର ଆମେରିକାର ଗ୍ରୀନ କାର୍ଡର ଅଧିକାରୀ ।  ରାଧିକା ପୂରୀ ରାଜନ ହେଉଛନ୍ତି ତାଙ୍କ ଧର୍ମ ପତ୍ନୀ ।  IIM Ahmedabadରେ ପଢୁଥିବାବେଲେ ରଘୁରାମଙ୍କର ରାଧିକାଙ୍କ ସହ ଭେଟ ହୁଏ ଏବଂ ପରବର୍ତ୍ତୀ ସମୟରେ ଦୁହେଁ ବିବାହ ବନ୍ଧନରେ ଆବଦ୍ଧ ହୁଅନ୍ତି । University of Chicago Law Schoolରେ ରାଧିକା ଶିକ୍ଷାଦାନ କରନ୍ତି । ରଘୁରାମ ଓ ରାଧିକାଙ୍କର ଗୋଟିଏ ପୁଅ ଏବଂ ଗୋଟିଏ ଝିଅ ଅଛନ୍ତି ।

ରାଜନଙ୍କ ଭାଇ ଆମେରିକାରେ ଏକ ସୋଲାର ଉଦ୍ଦ୍ୟୋଗରେ କାର୍ଯ୍ୟରତ । ରାଜନଙ୍କ ଭଉଣୀ ଜଣେ ଭାରତୀୟ ପ୍ରଶାସନିକ ଅଧିକାରୀଙ୍କୁ ବାହା ହୋଇଛନ୍ତି । ୧୯୬୮ମସିହାରେ  ଚେନ୍ନାଇରେ, ରାଜନଙ୍କ ଛୋଟ ଭାଇ, ମୁକୁନ୍ଦ ରାଜନଙ୍କ ଜନ୍ମ । ସେ ଟାଟା ସନ୍ସର Brand Custodian ତଥା Chief Ethics Officer ।

ରାଜନ ଜଣେ ନିରାମିଷାହାରୀ । ବାହାର ଖେଳ ମଧ୍ୟରେ ସେ ଟେନିସ ଓ ସ୍କ୍ୱାସ ଖେଳିବାକୁ ଭଲ ପାଆନ୍ତି । ଟଲଷ୍ଟୟ,  J. R. R. Tolkien ଏବଂ ଉପମନ୍ୟୁ ଚାଟାର୍ଜୀଙ୍କ ଲେଖା ପଢିବାକୁ ସେ ଭଲ ପାଆନ୍ତି ।

 ସମ୍ମାନ 
 ୨୦୧୧ ନଭେମ୍ବରରେ ସେ ଅର୍ଥନୀତି କ୍ଷେତ୍ରରେ ତାଙ୍କ ଗବେଷଣା ତଥା ଲେଖା ପାଇଁ ସେ "Infosys Prize for Social Sciences-Economics"ରେ ତାଙ୍କୁ ସମ୍ମାନିତ କରାଯାଇଥିଲା  ।
 ୨୦୧୪ରେ ଲଣ୍ଡନସ୍ଥିତ "financial journal Central Banking" ତରଫରୁ ତାଙ୍କୁ "Governor of the Year Award 2014" ସମ୍ମାନରେ ସମ୍ମାନିତ କରାଯାଇଥିଲା ।

 ବାହାର ଲିଙ୍କ 

 
 

 ଆଧାର 

ଶ୍ରେଣୀ: ଜୀବିତ ବ୍ୟକ୍ତି
ଶ୍ରେଣୀ: ୧୯୬୩ ଜନ୍ମ
ଜଗନ୍ନାଥ ମନ୍ଦିର, ଦାମନଯୋଡ଼ି

thumb|ଦାମନଯୋଡ଼ି ଜଗନ୍ନାଥ ମନ୍ଦିରରେ ପୂଜିତ ଦିଅଁ
ଏହି ଜଗନ୍ନାଥ ମନ୍ଦିର ଓଡ଼ିଶାର କୋରାପୁଟ ଜିଲ୍ଲାର ଦାମନଯୋଡ଼ିରେ ଅବସ୍ଥିତ । ମନ୍ଦିରଟି ଦାମନଯୋଡ଼ି ଅଞ୍ଚଳର ନାଲକୋ ବିଭାଗଦ୍ୱାରା ପରିଚାଳିତ । ଏହି ମନ୍ଦିରରେ ଜଗନ୍ନାଥ, ବଳଭଦ୍ର, ସୁଭଦ୍ରା ଓ ସୁଦର୍ଶନ ପୂଜିତ । 
ପର୍ବପର୍ବାଣି
ଏହି ମନ୍ଦିରରେ ବର୍ଷରେ ଜଗନ୍ନାଥ ମହାପ୍ରଭୁଙ୍କର ଯାତ୍ରାଗୁଡ଼ିକ ପାଳିତ ହୁଏ ।
 ସ୍ନାନ ଯାତ୍ରା
 ରଥଯାତ୍ରା
 ଚନ୍ଦନ ଯାତ୍ରା

 ଆଧାର 

 ବାହାର ଲିଙ୍କ 

<!--ଅଲଗା ଭାଷାର ଉଇକିପିଡ଼ିଆରେ ଏହି ପ୍ରସଙ୍ଗ--

ଶ୍ରେଣୀ:ଜଗନ୍ନାଥ ମନ୍ଦିର
ଶ୍ରେଣୀ:ଜଗନ୍ନାଥ
ଶ୍ରେଣୀ:କୋରାପୁଟ ଜିଲ୍ଲା
ଶ୍ରେଣୀ:ଓଡ଼ିଶା ପର୍ଯ୍ୟଟନ
ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର
ଈବ ରେଳ ଷ୍ଟେସନ

ଈବ ରେଳ ଷ୍ଟେସନ ( ଇଂରାଜୀ: IB Railway Station ) ଦକ୍ଷିଣ ପୂର୍ବ କେନ୍ଦ୍ରୀୟ ରେଳପଥ (ପୂର୍ବ ନାମ: ବଙ୍ଗ ନାଗପୁର ରେଳପଥ) ଅନ୍ତର୍ଗତ ଓଡ଼ିଶାର ଝାରସୁଗୁଡ଼ା ଜିଲ୍ଲାରେ ଅବସ୍ଥିତ ଏକ ଷ୍ଟେସନ । ଭାରତୀୟ ରେଳରେ ଷ୍ଟେସନମାନଙ୍କ ମଧ୍ୟରେ ସବୁଠୁ ଛୋଟ ଇଂରାଜୀ ନାମ ଅଟେ ।  ଏହାର ଦୁଇଟି ପ୍ଲାଟଫର୍ମ ଅଛି । ଏହାର ଷ୍ଟେସନ କୋଡ଼ ହେଉଛି IB । ଇବ ନଦୀ ପାଖରେ ଥିବାରୁ ଏହାର ନାମକରଣ ଏମିତି ହୋଇଛି । ୧୯୯୧ମସିହାରେ ବଙ୍ଗ ନାଗପୁର ରେଳପଥରୁ ନାଗପୁର – ଆସନୋଲ ମୁଖ୍ୟ ଲାଇନ ଖୋଲାଯାଇ ଇବ ଷ୍ଟେଶନର କାମ ଆରମ୍ଭ ହୋଇଥିଲା  । ୧୯୦୦ ମସିହାରେ ହାଓଡ଼ା – ନାଗପୁର – ମୁମ୍ବଈ ଲାଇନରେ ଇବ ଏକ ଷ୍ଟେସନର ମାନ୍ୟତା ପାଇଲା । ଏହା ୫ ଫୁଟ ୬ ଇଞ୍ଚ ବ୍ରଡ଼ଗଜ ଟ୍ରାକ ବିଶିଷ୍ଟ ଓ ସମୁଦ୍ର ପତ୍ତନରୁ ଏହାର ଉଚ୍ଚତା ହେଉଛି ୨୦୭ ମିଟର । ୧୯୬୯ -୭୦ ମସିହାରେ ଏହାର ବିଦ୍ୟୁତକରଣ ହୋଇଥିଲା ।

ଏହାର ନିକଟ ମୁଖ୍ୟ ଟ୍ରାଫିକ ପାସେଞ୍ଜର ଷ୍ଟେସନ ହେଉଛି ଟାଟାନଗର – ବିଳାସପୁର ସେକ୍ସନର ବ୍ରଜରାଜନଗର ଯାହା ଜାତୀୟ ରାଜପଥ ସଂଖ୍ୟା ୨୦୦କୁ ସ୍ପର୍ଶ କରିଛି ।

ଇବ ଉପତ୍ୟକାରେ କୋଇଲା ଭରପୁର ହୋଇ ରହିଛି । ୧୯୦୦ ମସିହାରେ ଇବ ନଦୀ ଉପରେ ଏକ ପୋଲ ନିର୍ମାଣ ପାଇଁ ଖୋଳିବା ସମୟରେ ଅଚାନକ କୋଇଲା ଆବିଷ୍କାର ହୋଇଥିଲା । ଏହା ପରେ ଈବ ଭ୍ୟାଲି କୋଲଫିଲ୍ଡ ରୂପେ ପରିଗଣିତ ହେଲା । ଏହି ସ୍ଥାନ ପୂର୍ବ ଭାରତର ପ୍ରମୁଖ ଔଦ୍ୟୋଗିକ ଅଞ୍ଚଳ ଭାବେ ଖ୍ୟାତ । ପର୍ଯ୍ୟଟକମାନଙ୍କ ପାଇଁ ଏହି ସ୍ଥାନ ଓ ନଦୀ ଆଖ ପାଖରେ ଅନେକ ଦେଖିବା ଯୋଗ୍ୟ ଦୃଶ୍ୟପଟ୍ଟ ଅଛି ।http://www.bhubaneswarbuzz.com/citizen-bloggers/daily-column/odiapostat11-ib-railway-station-shortest-name-station

ଅନ୍ୟ ଏକ ଷ୍ଟେସନ ଗୁଜରାଟର ଓଡ଼ି (ODE) ସହରରେ ଅଛି, ଯାହାର ଷ୍ଟେସନ କୋଡ଼ ହେଉଛି OD । ଏହାର ଛୋଟ ଷ୍ଟେସନ କୋଡ଼ ପାଇଁ ଏହା ଇବ ସହ ସମକକ୍ଷ କିନ୍ତୁ ଛୋଟ ସ୍ଥାନର ନାମ ଦୃଷ୍ଟିରୁ କେବଳ IB ହିଁ ସ୍ୱତନ୍ତ୍ର ମାନ୍ୟତା ଲାଭ କରିଛି । କେବଳ ଈବର ଷ୍ଟେସନ ନାମ ଓ କୋଡ଼ ଦୁହେଁ ସମାନ ସବୁଠୁ ଛୋଟ ଅଛି । ସେହିପରି ଭାରତୀୟ ରେଳର ସବୁଠୁ ବଡ଼ ନାମଧାରୀ ଷ୍ଟେସନ ହେଉଛି ଆନ୍ଧ୍ରପ୍ରଦେଶର Venkatanarasimharajuvaripeta  ବା Venkatanarasimha Rajuvaripet ।

ଆଧାର

ଶ୍ରେଣୀ:ଝାରସୁଗୁଡ଼ା ଜିଲ୍ଲା
ଶ୍ରେଣୀ:ରେଳ ଷ୍ଟେସନ
ଶ୍ରେଣୀ:ଓଡ଼ିଶାରେ ଥିବା ରେଳ ଷ୍ଟେସନ
କିମୋନୋ

thumb|କିମୋନୋ
କିମୋନୋ ଏକ ପାରମ୍ପରିକ ଜାପାନିଜ ପରିଧାନ । "କିମୋନୋ" ଶବ୍ଦଟିର ଅର୍ଥ ହେଲା "ପିନ୍ଧିବା ନିମନ୍ତେ ବସ୍ତୁ" ("କି":ପିନ୍ଧିବା, "ମୋନୋ":ବସ୍ତୁ) । ବ୍ୟଭାର କ୍ରମେ ଏହି ଲମ୍ବା ବସ୍ତ୍ରଗୁଡ଼ିକୁ କିମୋନୋ କୁହାଯାଏ । ଜାପାନ ଦେଶରେ ସମସ୍ତ ଉତ୍ସବ ଓ ଔପଚାରିକ ଅବସରରେ କିମୋନୋ ପିନ୍ଧିବା ପରମ୍ପରା ଆଜିଯାଏଁ ରହିଛି । କିମୋନୋକୁ ଦେହ ଚାରିଆଡ଼େ ପିନ୍ଧିଲା ବେଳେ ସାଧାରାଣତଃ ବାଁ'ପଟକୁ ଡାହାଣ ଉପରେ ରଖାଯାଏ, କିନ୍ତୁ ଅନ୍ତିମ କ୍ରିୟା ଇତ୍ୟାଦି କଲାବେଳେ ତାହାର ବିପରୀତ କରାଯାଏ । ପୁଣି ତାହାକୁ ଭିଡ଼ି ଧରିବା ପାଇଁ "ଓବି" ନାମକ କମରପଟିକୁ ପଛରୁ ବନ୍ଧାଯାଏ । କିମୋନୋ ପିନ୍ଧିଲାବେଳେ ତା'ସହ ପାରମ୍ପରିକ ପାଣ୍ଢୋଇ ("ଜୋରି" ବା "ଗେଟା") ଆଉ ସକ୍ସ("ଟାବି") ପିନ୍ଧାଯାଏ ।
ଆଜିକାଲି ଜାପାନିଜ ନାରୀମାନେ କିମୋନୋ ପର୍ବପର୍ବାଣିରେ ହିଁ ପିନ୍ଧନ୍ତି । ଅବିବାହିତା ଯୁବତୀମାନେ "ଫୁରିସୋଡ଼େ" ନାମକ ବିଶେଷ କିମୋନୋ ପିନ୍ଧନ୍ତି । କେତେକ ବୃଦ୍ଧ ଓ ବୃଦ୍ଧାମାନେ ନିତିଦିନ କିମୋନୋ ପିନ୍ଧିବାର ମଧ୍ୟ ଦେଖାଯାଏ । ପୁରୁଷମାନେ ବିଭାଘର, ଜାପାନିଜ ଚାହା'ସମାରୋହ ଓ ଅନ୍ୟ ଔପଚାରିକ ସଂସ୍ଥାନରେ ହିଁ କିମୋନୋ ପିନ୍ଧନ୍ତି ।ବୃତ୍ତକ ସୁମୋ ମଲ୍ଲମାନେ ମଧ୍ୟ ସର୍ବସାଧାରଣଙ୍କ ସମ୍ମୁଖେ ଏହି କିମୋନୋ ପରିଧାନ କରନ୍ତି ।

 ଇତିହାସ 
ପରବର୍ତ୍ତୀ କାଳରେ ଆରାମ ଯୋଗୁଁ କିମୋନୋ ଥାନରେ ଲୋକେ ପଶ୍ଚିମୀ ବସନ ଓ ୟୁକାଟା ପିନ୍ଧିବା ଆରମ୍ଭ କରିଥିଲେ । କୌତୂହଳର କଥା ଯେ ୧୯୨୩ର କାଣ୍ଟୋ ମହାଭୂକମ୍ପ ପରେ କିମୋନୋ ପିନ୍ଧୁଥିବା ଲୋକମାନେ ସହଜରେ ଚୋରମାନଙ୍କ ହାବୁଡ଼ରେ ପଡ଼ୁଥିଲେ । ଏହାର କାରଣ ଥିଲା ଯେ କିମୋନୋ ପିନ୍ଧି ଦୌଡ଼ିବା କଦାପି ସହଜ ନୁହେଁ । 
୨୦୧୪ରେ କିମୋନୋ ଭଳିଆ ନାରୀ ବସ୍ତ୍ରଗୁଡ଼ିକ ପଶ୍ଚିମୀ ଜଗତରେ ପ୍ରସିଦ୍ଧ ହେବା ଦେଖାଯାଇଥିଲା । ଏହା କାଡ଼ିଗାଣ ସଙ୍ଗେ ସାମଞ୍ଜସ୍ଯ ରଖିଛି । 
thumb|313x313px|କିମୋନୋର ବିଭିନ୍ନ ଅଂଶ
 ଅଂଶ 
ଏହି ଶବଦଗୁଡ଼ିକ କିମୋନୋର ବିଭିନ୍ନ ଅଂଶକୁ ସୂଚିତ କରେ :
 ଦଉରା : ନାରୀମାନଙ୍କ କିମୋନୋର ଉପର ଲାଇନିଂ
 ଏରି : ଗଳାପଟି ବା କଲାର
 ଫୁକି : କଡ଼ରକ୍ଷକ
 ଓବି : କମରପଟି
 ସୋଦେତ୍ସୁକେ : ଭୁଜ ଗଳେଇବା ପାଇଁ ରନ୍ଧ୍ର
 ଉରାଏରି : ଭିତର ଗଳାପଟି ବା ଭିତର କଲାର
 ଦାମ 
ଗୋଟିଏ ନାରୀମାନଙ୍କ ପାଇଁ ଉଦ୍ଦିଷ୍ଟ କିମୋନୋର ଦାମ ୧୦,୦୦୦ ଆମେରିକୀ ଡଲାରରୁ ଅଧିକ ହେବା ସ୍ୱାଭାବିକ ।ଠିକ ସେହିପରି କିମୋନୋ ସହ ଓବି, ଟାଇ, ସକ୍ସ, ପାଣ୍ଡୋଇ ଓ ଅନ୍ୟାନ୍ୟ ପାରମ୍ପରିକ ବେଶଭୂଷାର ମିଳିତ ଦାମ ୨୦,୦୦୦ ଆମେରିକୀ ଡଲାରଠୁଁ ବେଶୀ ହୋଇପାରେ ।  

 ଚିତ୍ର 

 ଆଧାର 

 ବାହ୍ୟ ଲିଙ୍କ 
 The Canadian Museum of Civilization - Landscape Kimonos of Itchiku Kubota
 Tokyo National Museum  Look for "textiles" under "decorative arts".
 Kyoto National Museum: Textiles 
 The Costume Museum: Costume History in Japan
 Kimono Fraise; includes directions on how to put on a kimono

ଶ୍ରେଣୀ:ଜାପାନୀ ଭାଷା ଥିବା ପ୍ରସଙ୍ଗ
ଶ୍ରେଣୀ:ଜାପାନ
ଜାପାନୀ ଭୋଜନ

thumb|270x270_ପିକସେଲ|ଜାପାନୀ ଭୋଜନ
ଜାପାନର ଆଞ୍ଚଳିକ ଓ ପାରମ୍ପରିକ ଖାଦ୍ୟଗୁଡ଼ିକ ନେଇ ଜାପାନର ମୁଖ୍ୟ ଭୋଜନ ଅନେକ ଶତାବ୍ଦୀର ପରେ ବିକଶିତ ହୋଇଛି । ମୁଖ୍ୟତଃ ଜାପାନୀ ଖାଦ୍ୟରେ ଚାଉଳ ଓ 'ମିସୋ' ନାମକ ସୂପ ଥାଏ । ତା ସହ ମାଛ, ଆଚାର ଓ ପରିବାପତ୍ର ରହେ । ସମୁଦ୍ରୀ ଭୋଜନ ମଧ୍ୟ ସାଧାରଣତଃ ଥାଏ । ଏହା ସୁଶି ବା ସାଶିମି ଭାବେ କଞ୍ଚା ପରଷାଯାଏ । ସାମୁଦ୍ରିକ ଭୋଜଙ୍କୁ ଏକ ହାଲୁକା ଆଣରେ ଭଜାଯାଏ । ଏହାକୁ 'ଟେମ୍ପ୍ୟୁରା' କୁହାଯାଏ । ଇତିହାସରେ ଜାପାନୀ ଜନସାଧାରଣ ମାଂସଭୋଜନ ବିରୋଧରେ ଥିଲେ । ୧୮୮୦ ଦଶକରେ ଜାପାନରେ ଆଧୁନିକତାର ପ୍ରଚଳନ ସହ ମାଂସ ମଧ୍ୟ ଗ୍ରହଣ କରାଗଲା । ଜାପାନର ପାରମ୍ପରିକ ମିଠାଗୁଡ଼ିକୁ 'ୱାଗାଶି' କୁହାଯାଏ । ବର୍ତ୍ତମାନ ଯୁଗରେ ଜାପାନୀ ଖାଦ୍ୟପେୟରୁ କେତୋଟି ବିଶ୍ୱସାରା ପ୍ରସିଦ୍ଧି ଲାଭ କରିଲାଣି । ଏହି ମଧ୍ୟରୁ 'ସୁଶି' ନାମକ ଭାତ ଓ କଞ୍ଚା ମାଛର ଖାଦ୍ୟ ଅନ୍ୟତମ ।
 ପାରମ୍ପରିକ ଜାପାନୀ ଭୋଜନ 
thumb|'ର୍ୟୋକାଣ' ବା ଜାପାନୀ ଖାଦ୍ୟାଳୟରେ ପାରମ୍ପରିକ ସକାଳ ଭୋଜନ
ଜାପାନୀ ଭୋଜନରେ ମୁଖ୍ୟ ଖାଦ୍ୟ ଭାବେ ଭାତ ଥାଏ । ଏହାକୁ 'ଗୋହାନ' କୁହାଯାଏ । ତାହା ସଙ୍ଗେ ସଙ୍ଗେ ଅନେକ 'ଓକାଜୁ' ବା ଅନ୍ୟାନ୍ୟ ଖାଦ୍ୟ ରହିଥାଏ । ତହିଁରେ 'ମିସୋ' ସୂପ ବା 'ତ୍ଦୁକେମୋନୋ' ଆଚାର ଥାଇପାରେ । 
 ଋତୁଚକ୍ର ଆଧାରିତ ଭୋଜନ 
ଜାପାନୀ ଖାଦ୍ୟରେ ବିଶେଷତଃ ପ୍ରକୃତିର ଋତୁଚକ୍ର ହିସାବରେ ଭୋଜନ ପ୍ରସ୍ତୁତ କରାଯାଏ । ବିଭିନ୍ନ ଖାଦ୍ୟପେୟଗୁଡ଼ିକ ବିଭିନ୍ନ ଋତୁର ଆଗମଙ୍କୁ ଦେଖି ନିର୍ମିତ ।ଏହା ସଙ୍ଗେ ଜାପାନୀ ଖାଦ୍ୟରେ ଅଭୋଜ୍ୟ ପତ୍ର ଓ ଡାଳର ପ୍ରୟୋଗ ମଧ୍ୟ ଦେଖାଯାଏ । ମେପଲ ଗଛର ପତ୍ର ପାଣି ଉପରେ ଭସାଯାଏ- ଏହା ଶୀତଳତା ଦିଏ ବୋଲି ବିଶ୍ୱାସ ରହିଛି । ବାଉଁଶ ପତ୍ରକୁ ବିଭିନ୍ନ ଆକାରରେ କଟାଯାଇ ତଳେ ରଖାଯାଏ । 
 ଚଟଣି 
thumb|ସୋୟା ସସ୍
ପାରମ୍ପରିକ ଜାପାନୀ ଖାଦ୍ୟରେ ସୋୟା ସସ୍ ର ବ୍ୟଭାର ଭୁବାର ଦେଖାଯାଏ । ଏହା ସଙ୍ଗେ ଭିନେଗାର, ଦାଶି, ସାକେ, ମିରିଣ, ଚିନି ଓ ଲୁଣର ବେଭାର ମଧ୍ୟ ଅଧିକ । ରନ୍ଧାବେଳେ ମସଲା ଓ ତୃଣଜାତୀୟ ଗଛର ବେଭାର ହୁଏ । ଏହାଦ୍ୱାରା ମାଛର ଗନ୍ଧ ପ୍ରଶମିତ ହୁଏ । 

 ନୂଡୁଳସ 
thumb|ନୂଡୁଳସ
ଚାଉଳ ଥାନରେ ଜାପାନୀ ଲୋକଙ୍କ ନୂଡୁଳସ ଖାଇବା ସାଧାରଣ । ସୋବା, ଉଦଣ ଓ ରାମେଣ ଏହାର ତିନୋଟି ମୁଖ୍ୟ ପ୍ରକାର । ଏହାଛଡ଼ା ଅନେକ ପ୍ରକାର ମଧ୍ୟ ରହିଛି ।
 ମିଠା 
ପାରମ୍ପରିକ ଜାପାନୀ ମିଷ୍ଟାନ୍ନଗୁଡ଼ିକୁ 'ୱାଗାଶି' କୁହାଯାଏ । ଆଜିକାଲି 'ଗ୍ରୀନ ଟୀ ଆଇସ କ୍ରିମ' ସୁଆଦରେ କରାଯାଇଥିବା ଖାଦ୍ୟଗୁଡ଼ିକ ଅତି ପ୍ରସିଦ୍ଧ ହୋଇପାରିଛି । 'କାକିଗୋରି' ଏକ ପାରମ୍ପରିକ ବରଫ ମିଠା ଅଟେ । ପିଲାଙ୍କ ଭିତରେ 'ଡୋରାୟାକି' ନାମକ ଏକ ପିଠା ବେଶୀ ଜଣାଶୁଣା । ଏହା ଭିତରେ ଏକ ମିଠା ବିନ୍ସ ପେଷ୍ଟ ଥାଏ । ଏହାକୁ ଗରମ ଥିଲାବେଳେ ଖାଇବା ସାଧାରଣ । ପୁଣି ପ୍ରସିଦ୍ଧ କାଟୁଣ 'ଡୋରେମନ'ର ପ୍ରଭାବରେ ଏହି ମିଠାଟି ପ୍ରସିଦ୍ଧି ଲାଭ କରିଛି ।
 ପାନୀୟ 
 ଚା 
ଜାପାନରେ 'ଗ୍ରୀନ ଟି' ଚାଷ କରାଯାଉଥିବାରୁ ଏହା ଜାପାନୀ ଚାହା ସମାରୋହରେ ବେଶୀ ବେଭାର କରାଯାଏ । 
 ସାକେ 
'ସାକେ' ପାରମ୍ପରିକ ଚାଉଳ ନିର୍ମିତ ମାଦକ ପାନୀୟ ଅଟେ । ଏଥିରେ ୧୫-୧୭ ପ୍ରତିଶତ ଆଲକୋହୋଲ ରହିଥାଏ ।
 ଚପକାଠି 
ଜାପାନରେ ଚପଷ୍ଟିକ୍ସ ବା ଚପକାଠି ସାହାଯ୍ୟରେ ଲୋକେ ଖାଆନ୍ତି । ଏହାର ସଠିକ ବ୍ୟବହାର କରିବା ଆବଶ୍ୟକ । ଏହାକୁ ଭାତ ଭିତରେ ସିଧା ଭାବେ କେବେ ରଖାଯାଇ ନଥାଏ, କାରଣ ଏହା ବରିଷ୍ଠଙ୍କ ମୃତ୍ୟୁରେ ରଖାଯାଇଥିବା ଧୂପକାଠି ଭଳି ଦୃଶ୍ୟମାନ ହୁଏ । ଏହା କରିବା ଦ୍ୱାରା ଜାପାନୀ ଲୋକମାନେ ଖରାପ ଭାବିଥାଆନ୍ତି ।

 ଆଧାର 

 ଅଧିକ ପଠନ 
 ବାହ୍ୟ ଲିଙ୍କ 
 

ଶ୍ରେଣୀ:ଜାପାନ
ପାନ୍ନା ରାଜ୍ୟ

thumb|270x270_ପିକସେଲ|ପାନ୍ନା ରାଜ୍ୟର ପ୍ରତିଷ୍ଠାତା ଛତ୍ରସାଲ, ମହାରାଜା ଶିବାଜୀଙ୍କ ସହ 
thumb| ପାନ୍ନା ରାଜ୍ୟର ରାଜା ତ୍ରିପୁରା ବୀର ବିକ୍ରମ କିଶୋର ଦେବ ବର୍ମନଙ୍କ ମହାରାଣୀ କାଞ୍ଚନ ପ୍ରଭା ଦେବୀ 
ପାନ୍ନା ବ୍ରିଟିଶ ଅଧୀନ ଭାରତର ଏକ ରାଜକୀୟ ରାଜ୍ୟ । ଏହା ମଧ୍ୟପ୍ରଦେଶ ରାଜ୍ୟର ପାନ୍ନା ଜିଲ୍ଲା ଭାବେ ସ୍ୱାଧୀନତା ପରେ ପରିଚିତ ହେଲା । 

ବୁନ୍ଦେଲଖଣ୍ଡ ଅଞ୍ଚଳ ଧୀନରେ ଥିବା ପାନ୍ନା ରାଜ୍ୟର ଆୟତନ 6724 ବର୍ଗ କିଲୋମିଟର ଏବଂ ଏଥିରେ 1,008ଟି ଗ୍ରାମ ରହିଥିଲା । ଏହାର ମୁଖ୍ୟ ସହର ପାନ୍ନା  ଏହାର ରାଜଧାନୀ ଥିଲା । 

 ଇତିହାସ 

ଏହି ଅଞ୍ଚଳରେ 1450Princely States of India ମସିହାରେ ଏକ ରାଜ ଗଣ୍ଡ ଜନଜାତି ମୁଖ୍ୟଙ୍କଦ୍ୱାରା ଏକ ରାଜ୍ୟ ଗଠିତ ହୋଇଥିଲା । ଏହାର ପ୍ରାୟ 3 ଶତାବ୍ଦୀ ପରେ ପାନ୍ନା ସହରକୁ ବୁନ୍ଦେଲାର ରାଜପୁତ ମୁଖ୍ୟ ଛତ୍ରସାଲଙ୍କଦ୍ୱାରା ରାଜଧାନୀ ଘୋଷିତ ହେଇ ପାନ୍ନା ରାଜ୍ୟର ଅନୁସ୍ଥାନିକ ସ୍ଥାପନ ହେଲା । ଏହା ପୂର୍ବରୁ ଛତ୍ରସାଲ ମୋଗଲ ସମ୍ବ୍ରାଜ୍ୟ ବିରୁଦ୍ଧରେ ବିଦ୍ରୋହ କରି ଚାଲିଆସିଥିଲେ । ସେ ମରଠା ପେଶୱାଙ୍କ ସହିତ ସନ୍ଧି ସ୍ଥାପନ କରି ଏହି ରାଜ୍ୟ ସ୍ଥାପନ କରିପାରିଥିଲେ । ସେ ଏହା ପରେ 1680 ମସିହାରେ ମହୋବା ରାଜ୍ୟ ବିଜୟ କରି ତାଙ୍କ ରାଜ୍ୟରେ ମିଶେଇ ଦେବା ପରେ ବୁନ୍ଦେଳଖଣ୍ଡ ଅଞ୍ଚଳର ସର୍ବାଧିକ ଅଞ୍ଚଳକୁ ଶାସନ କରିଥିଲେ । 1732 ମସିହାରେ ଛତ୍ରସାଲଙ୍କ ମୃତ୍ୟୁ ପରେ ରାଜ୍ୟ ତିନି ଭାଗ ହେଇ ଏକ ଭାଗ ତାଙ୍କର ଜାମାତା ପେଶୱା ବାଜି ରାଓଙ୍କୁ ମିଳିଥିଲା ।Rajput Provinces of India - Bijawar Princely State  

ଆଉ ଏକ ଭାଗ ପାନ୍ନାରେ ରାଜଧାନୀ ଥାଇ ତାଙ୍କର ଜେଷ୍ଠ ପୁତ୍ର ହାରଦେ ସାହଙ୍କୁ ମିଳିଲା । 19 ଶ ଶତାବ୍ଦୀର ପ୍ରାରମ୍ଭରେ ପାନ୍ନା ବ୍ରିଟିଶ ଅଧୀନ ରାଜକୀୟ ରାଜ୍ୟରେ ପରିଣତ ହେଲା । ଏହା ହାତରେ ନାଗଡ ଓ ସୋହାୱାଲ ରାଜ୍ୟ ମଧ୍ୟ ରହିଲା । ଏହାର ରାଜା ନିପତ ସିଂହ 1857 ସିପାହୀ ବିଦ୍ରୋହ ସମୟରେ ବ୍ରିଟିଶମାନଙ୍କୁ ସାହାଯ୍ୟ କରିଥିଲେ । ଏହାର ପ୍ରତିଦାନରେ ବ୍ରିଟିଶମାନେ ତାଙ୍କୁ ମହାରାଜା ଉପାଧି ପ୍ରଦାନ କରିଥିଲେ । .

1902 ମସିହାରେ ତତ୍କାଳୀନ ବ୍ରିଟିଶ  ଭାଇସରାୟ ମହାରାଜା ମାଧୋ ସିଂହଙ୍କୁ ତାଙ୍କ କାକା ରାଓ ରାଜା ଖୁମାନ ସିଂହଙ୍କୁ ହତ୍ୟା କରିଥିବାର ଅଭିଯୋଗରେ ଦୋଷୀ ସାବ୍ୟସ୍ତ କରି  ପ୍ରାଣଦଣ୍ଡ ଦେଇଥିଲେ । "An Indian Rajah deposed". 

1950 ମସିହା ଜାନୁଆରୀ 1 ତାରିଖ ଦିନ ମହାରାଜା ମହେନ୍ଦ୍ର ଯାଦୁବେନ୍ଦ୍ର ସିଂହ ଏହି ରାଜ୍ୟକୁ ସ୍ୱାଧୀନ ଭାରତୀୟ ରାଜ୍ୟ ସମୂହରେ ମିଶ୍ରଣ କରିଥିଲେ । ଏହା ପ୍ରଥମେ ତତ୍ କାଳୀନ ବିନ୍ଧ୍ୟ ପ୍ରଦେଶରେ ରହିବା ପରେ ନଭେମ୍ବର 1 , 1956ରୁ  ପୁନର୍ଗଠନ ହେଇଥିବା ମଧ୍ୟପ୍ରଦେଶର ପାନ୍ନା ଜିଲ୍ଲା ଭାବରେ ରହିଲା । 

 ଶାସକ ବୃନ୍ଦ 
ଶାସକମାନେ ବୁନ୍ଦେଲା ରାଜପୁତ ବଂଶର ଥିଲେ ଓ ବ୍ରିଟିଶ ଅଧୀନରେ 11 ତୋପ ସମ୍ମାନର ଅଧୀନତାରେ ଥିଲେ । .Panna Princely State - (11 gun salute)

 ରାଜା 
 1675 - 1731                Bundela Rajput Raja Chhatrasal 
 1731 - 1739                Hardesah Singh                     (d. 1739) 
 1739 - 1752                Sabha Singh                        (d. 1752) 
 1752 - 1758                Aman Singh                         (d. 1758) 
 1758 - 1777                Hindupat Singh                     (d. 1777) 
 1777 - 1779                Anirudh Singh                      (d. 1779) 
 1779 - 1785                interregnum 
 1785 - 1798                Dhokal Singh 
 1798 - 1834                Kishor Singh                       (d. 1834) 
 1834 - 1849                Harbans Rai 
 1849 - 1869                Nirpat Singh                       (d. 1870)

 ମହାରାଜା 
thumb|ପାନ୍ନା ଜାତୀୟ ଉଦ୍ୟାନ

 ଆଧାର 

 ବାହ୍ୟ ଆଧାର 
 alt=|16x16_ପିକସେଲ Media related to Panna State Panna State Category:Commons category without a link on Wikidata  at Wikimedia Commons
ଛତରପୁର ରାଜ୍ୟ

ଛତରପୁର, ଏକ ପୂର୍ବତନ ବ୍ରିଟିଶ ଅଧୀନ ଭାରତୀୟ ଏକ ରାଜ୍ୟ ଥିଲା । ଏହା ସ୍ୱାଧୀନତା ପରେ ମଧ୍ୟପ୍ରଦେଶର ଏକ ଜିଲ୍ଲା ଓ ଛତରପୁର ସହର ଏହାର ସଦର ମହକୁମା ତଥା ଏକ ମୁନିସିପାଲିଟି ଅଞ୍ଚଳ.। 

 History 
ବାଆଁ|thumb|200x200_ପିକସେଲ|ପ୍ରାଚୀନ ଛତରପୁର ରାଜ୍ୟର ପତାକା 
1785 ମସିହାରେ ସ୍ଥାପିତ ହେଇଥିବା ଛତରପୁର , ବୁନ୍ଦେଲାର ରାଜପୁତ ମୁଖ୍ୟ ଛତ୍ରସାଲଙ୍କ ନାମାନୁସାରେ ନମିତା ହେଇଥିଲା । ଏହି ରାଜ୍ୟ ଛତ୍ରସାଲଙ୍କ ବଂଶଜମାନଙ୍କଦ୍ୱାରା ଶାସିତ ହେଲା ପରେ ପୋଂବର ବଂଶ ଏହାର ଅଧିକାର କଲେ । କଂୱାର ସୋନ ସିଂହ ପୋଂବର  ଏହାକୁ ବୃତିଉଶମାନେ ପ୍ରଦାନ କରିଥିଲେ । ଏହି ରାଜ୍ୟ ଉତ୍ତରାଧିକାରୀ ନ ଥିବାରୁ ବ୍ରିଟିଶ ମାନଙ୍କ ଅଧୀନକୁ ସମ୍ପୂର୍ଣ୍ଣ ଭାବେ ଯିବା କଥା ହେଇଥିଲେ ମଧ୍ୟ ବ୍ୟତିକ୍ରମ କରି ଏହାକୁ ବ୍ରିଟିଶମାନେ ଜଗତ ରାଜଙ୍କୁ ଦିଆ ଯାଇଥିଲା । ଏହି ରାଜ୍ୟର ଆୟତନ 1,118 ବର୍ଗ କିଲୋମିଟର ହେଇଥିଲା ବେଳେ 1901ରେ ଏହାର ଜଣ ସଂଖ୍ୟା 156,139 ଥିଲା । 

1901 ମସିହାରେ ଛତରପୁର ସହରର ଲୋକ ସଂଖ୍ୟା 10,029 ଥିଲା । ଏହା ପୂର୍ବରୁ ବ୍ରିଟିଶ ସେନା ମାନଙ୍କ ଅବାସ ସ୍ଥଳୀ ମଧ୍ୟ ଥିଲା । 

 ରାଜା 
 1785 -1816 Kunwar Sone Shah(d. 1816)
 1816 -1854 Partab Singh(d. 1854)
 1854 -1867 Jaghat Singh(b. 1846 - d. 1867)
 1867 -1895 Vishvanath Singh(b. 1866 - d. 1932)

 ମହାରାଜା 
 (4 May 1649 – 20 December 1731) Maharaja Chhatrasal
 1895-1932 Vishvanath Singh(b. 1866 - d. 1932)
 1932-1947 Bhawani Singh(b. 1921 - d. 2006)
ଛତରପୁର ଦେଶ ସ୍ୱାଧୀନ ହେବାର ପରେ ବିନ୍ଦ୍ୟ ପ୍ରଦେଶ ସହ ମିଶି ପରେ 1956 ମସିହାରେ ମଧ୍ୟ ପ୍ରଦେଶ ସହ ଭାରତୀୟ ରାଜ୍ୟ ସମୂହରେ ସମ୍ମିଳିତ ହେଇଥିଲା । 

 ଭୌଗୋଳିକ ସ୍ଥିତି 
ଛତରପୁରର ଭୋଗୋଳିକ ସ୍ଥିତି . ଏହାର ପତ୍ତନ 1000 ଫୁଟ । ଏହା ମଧ୍ୟ ପ୍ରଦେଶର ଉତ୍ତର ପୂର୍ବ ଦିଗରେ ଅବସ୍ଥିତ । ଏହାକୁ ଲାଗି ଝାଁସୀ , ବାନ୍ଦା ଓ ଗ୍ୱାଲିଆର ଜିଲ୍ଲା ରହିଛି । 
thumb|ଛତ୍ରପୁର, ମଧ୍ୟପ୍ରଦେଶ ରେଳ ଷ୍ଟେସନ ପ୍ଲାଟଫର୍ମ

 ଜନସଂଖ୍ୟା 
2011 ଜନଗଣନା ଅନୁସାରେ ଛତରପୁରର ଜଣ ସଂଖ୍ୟା 147,669 ଥିଲା ଯାହା ମଧ୍ୟରୁ 53 % ପୁରୁଷ ଓ 47% ମହିଳା ଥିଲେ । 6 ବର୍ଷରୁ କମ ସଂଖ୍ୟା 15 % ଥିଲା । ସାକ୍ଷ୍ୟରତା ହାର 69% , ଯାହା ଜାତୀୟ ହାର 59.5%ଠାରୁ ଅଧିକ ଥିଲା । 
Category:Articles containing potentially dated statements from 2011
Category:All articles containing potentially dated statements

 ଆର୍ଥିକ ସ୍ଥିତି 
Tଏଠାରେ କୌଣସି ବୃହତ ଶିଳ୍ପ ନାହିଁ ।କୃଷି ଉପରେ ମୁଖ୍ଯତଃ ନିର୍ଭରଶୀଳ ଏହି ଅଞ୍ଚଳ ଗ୍ରାନାଇଟ ଖଣିଜ ଦ୍ରବ୍ୟ  ମିଳିଥାଏ ।  ମରୁଡି ପ୍ରବଣ ଏହି ଅଞ୍ଚଳ ଆର୍ଥିକ ଦ୍ରୁଷ୍ଟିରୁ ଦୁର୍ବଳ ରହେ । 

 ପର୍ଯ୍ୟଟନ 
 ଖାଜୁରାହୋ 
 ଧୁବଳା ସଂଗ୍ରହାଳୟ 
 ଜଟାଶଙ୍କର ଧର୍ମସ୍ଥଳୀ 
 ଭୀମକୁଣ୍ଡ , ପ୍ରକୃତିକ ଜଳ କୁଣ୍ଡ ଓ ଧମସ୍ଥଳୀ 
 ଖାଜୁରାହୋ ନିକଟସ୍ଥ ରେନାହ ଜଳପ୍ରପାତ 
 ହନୁମାନ ଟଉରିଆ 
 ବାମର ଅବିଆଣୀ , ପ୍ରାଚୀନ ମାଁ ଦୂର୍ଗା ମନ୍ଦିର 
 ପାନ୍ନା ଜାତୀୟ ପାର୍କ 
 ପାଣ୍ଡବ ପ୍ରପାତ 
 ଲବକୁଶନଗର ହନୁମାନ ମନ୍ଦିର 

 ଆଧାର 

 ଜୀବନୀ 
 J. R. Ackerley, Hindoo Holiday, NYRB Classics, 

 ବାହାର ଲିଙ୍କ 
 Chhatarpur official website by MP Govt.